Zuma, Mbete sê oor 'geheime stemming' | Maroela Media
Zuma het in sy hofstukke gesê sy besluit om die kabinet te skommel was "rasioneel". "Ek neem kennis van die uitlatings deur die sekretaris-generaal van die ANC Gwede Mantashe en adjunkpres. Cyril Ramaphosa oor 'n beweerde versuim aan my kant om met ANC-leiers en beamptes te vergader oor veranderinge in die kabinet. "Wat ek as president van die regerende party doen, is 'n politieke saak. Wat ek as die president van die republiek doen, moet voldoen aan die Grondwet en die reg."
Zuma het gesê die UDM se bewering, dat LP's geïntimideer sou voel om openlik te stem, of dat dit hul loopbane kan beïnvloed, is "onwaar". "Daar is geen bewyse vir dié bewering nie."
Hy het gesê hy neem ook kennis van die kredietgraderingsagentskappe S&P Global en Fitch wat die land na rommelstatus afgegradeer het. "Hierdie is egter nie die behoorlike forum om die redes wat hulle vir die afgradering aangevoer het, aan te spreek nie. Ek verwys slegs daarna om daarop te wys dat die besluite gebaseer word op spekulasie oor die moontlike gevolge van my besluit."
Zuma het gesê hy wil daarop wys dat die faktore waarop die risiko-assessering gebaseer is, niks te doen het daarmee of hy of die regering die besluite [om die kabinet te skommel] wettig of onwettig gedoen is nie. "Selfs besluite wat wettiglik geneem is, kan deur sulke kredietgraderingsagentskappe beskou word as 'n impak op die risikoprofiel van 'n land."
Hy het bygevoeg Fitch se bewering dat die kabinetskommeling, wat die vervanging van die minister en adjunkminister van finansies insluit, die rigting van die ekonomiese beleid van die land sal verander, is duidelik gebaseer op 'n "wanopvatting van dit wat die Grondwet voorskryf".
Volgens Zuma is daar "geen gronde vir die aanname dat 'n doeltreffende uitvoerende optrede vereis dat 'n stemmery tydens 'n mosie van wantroue in die geheim moet plaasvind nie". "Daar is niks in die Grondwet wat voorskryf dat 'n president verkies of verwyder moet word deur middel van 'n geheime stembrief nie."
Die UDM voer aan daar is geen realistiese moontlikheid dat 'n mosie van wantroue sal slaag sonder 'n geheime stemming nie.
Baleka Mbete, speaker van die Nasionale Vergadering, het op haar beurt gesê sy is persoonlik nie gekant teen 'n geheime stemming tydens 'n mosie van wantroue nie. "Ek word egter verbind deur die Grondwet en het geen mag om die aansoeker se versoek toe te staan nie."
LP's sou aanvanklik op 18 April oor die mosie van wantroue debatteer, maar dit is op versoek van opposisiepartye, hangende die beslissing van die konstitusionele hof oor die geheime stemming, tot 'n latere datum uitgestel.
Die UDM het nou tyd tot 19 April om op Zuma en Mbete se hofstukke te reageer en die partye moet hul finale replieke teen 21 April indien.
Volgens Zuma is daar "geen gronde vir die aanname dat 'n doeltreffende uitvoerende optrede vereis dat 'n stemmery tydens 'n mosie van wantroue in die geheim moet plaasvind nie."
Die kruks in hierdie stelling is die woord 'doeltreffende'; maw watter doel moes getref word.
Vra maar vir Derek Hannekom waarheen sy werk is toe hy 'n mosie van wantroue teen Zuma bring.
Die skelm sal nie hof toe hardloop as hy seker was n geheime stemming gaan hom nie uit die kussings lug. Dit wys net die totale intimidasie wat die anc oor sy lede het. Hullw wil mooi kyk wie stem teen die koning
Mens het nie woorde om hierdie gespuis te beskryf nie. Waldimar Pelser het nogal naby daaraan gekom. Ek was toentertyd, net na Zuma president geword het, nie naby aan wat hy nou die dag gesê het nie en ek was destyds verguis dat ek dit durf waag het om die president 'n pateet te noem. En kyk vandag selfs die spotprente van hom wat geteken word. O en die skilderye. Nou is ek toepstil.
Ja en nie det Derek Hannekom nie, Pravin Gordhan, Jonas, almal wat uit gehaal is het teen ZUMZUMDOM gepraat en hulle het hulle werk verloor, mense wat n baie goeie werk gedoen het is uit gehaal en onbevoegte mense is ingesut soos GIgaba en die een van die poliesie wat geen maar geen ondervingding of kennis het van die wette of poliesie nie rasioneel soos hy wil voorgee nie, en natuurlik word die MPs geintimideer, dis duidelik sigbaar in die berigte en die live gesprekke oor die tv wat beteken dit dan as een sê julle beter nie teen die… Lees meer »